ကြီးသူကို ရိုသေ၊ ရွယ်တူကို လေးစား၊ ငယ်သူကို သနား

ကကြီးသူကို ရိုသေ၊ ရွယ်တူကို လေးစား၊ ငယ်သူကို သန သည် မြန်မာဆိုရိုးစကား ဖြစ်သည်။ အဓိပ္ပာယ် ကြီးသူကို ရိုသေ၊ ရွယ်တူကို လေးစား၊ ငယ်သူကို သနား ဆိုသည်မှာ လူမှုဆက်ဆံရေးတွင် အသက်အရွယ်အလိုက် မည်သို့ ဆက်ဆံသင့်ကြောင်းကို လမ်းညွှန်ပေးသော ဆိုရိုးစကားဖြစ်သည်။ လူမှုဆက်ဆံရေး ပြေပြစ်စေရန်နှင့် လူအချင်းချင်း လေးစားမှု၊ ချစ်ခင်မှု တည်တံ့စေရန် ရည်ရွယ်သည်။ ကြီးသူကို ရိုသေ ဆိုသည်မှာ မိမိထက် အသက်အရွယ်ကြီးသူများကို ရိုရိုသေသေ ဆက်ဆံရမည်ဟု ဆိုလိုသည်။ ယဉ်ကျေးသော စကားများဖြင့် ပြောဆိုဆက်ဆံခြင်း၊ ဦးညွှတ်ခြင်း၊ လေးလေးစားစား ပြုမူခြင်း စသည့်အပြုအမူများဖြင့် ရိုသေမှုကို ပြသနိုင်သည်။ ရွယ်တူကို လေးစား ဆိုသည်မှာ မိမိနှင့် အသက်အရွယ်တူသူများကို တန်းတူရည်တူ လေးစားစွာ ဆက်ဆံရမည်ဟု ဆိုလိုသည်။ တစ်ဦးနှင့်တစ်ဦး အပြန်အလှန် လေးစားမှု၊ တန်ဖိုးထားမှုဖြင့် ဆက်ဆံသင့်သည်။ ငယ်သူကို သနား ဆိုသည်မှာ မိမိထက် အသက်အရွယ်ငယ်သူများကို သနားကြင်နာစွာ ဆက်ဆံရမည်ဟု ဆိုလိုသည်။ ကူညီထောက်ပံ့ပေးခြင်း၊ ဂရုစိုက်စောင့်ရှောက်ပေးခြင်း စသည့်အပြုအမူများဖြင့် သနားကြင်နာမှုကို ပြသနိုင်သည်။ ဤဆိုရိုးစကားသည် မြန်မာ့လူ့အဖွဲ့အစည်း၏ အခြေခံကျသော လူမှုရေးတန်ဖိုးတစ်ခုဖြစ်ပြီး လူငယ်များကို ငယ်စဉ်ကတည်းက သင်ကြားပေးလေ့ရှိသည်။ ကိုးကားချက်များ အောက်ကိုသနား၊ တန်းတူအားမူ၊ မြှောက်စားအမျှ၊ မယုတ်ချနှင့်၊ ထက်ကသူမှာ၊ ရိုသေရာ၏၊ [၁၂၆၆] မဃ ၁၉၇။ ကြီးသူကို ရိုသေ၊ ရွယ်တူကို လေးစား၊ ငယ်သူကို သနား၊ [၁၃၁၅] ရွှေနီ။ ၉။ ကိုးကား Category:မြန်မာဆိုရိုးစကားများ